CELEX: 32009D0455
Language: da
Date: 2009-05-06 00:00:00
Title: Europa-Parlamentets og Rådets beslutning nr. 455/2009/EF af 6. maj 2009 om ændring af Rådets direktiv 76/769/EØF for så vidt angår begrænsning af markedsføring og anvendelse af dichlormethan (EØS-relevant tekst )

3.6.2009   
            
            
               DA
            
            
               Den Europæiske Unions Tidende
            
            
               L 137/3
            
         
      EUROPA-PARLAMENTETS OG RÅDETS BESLUTNING Nr. 455/2009/EF
   af 6. maj 2009
   om ændring af Rådets direktiv 76/769/EØF for så vidt angår begrænsning af markedsføring og anvendelse af dichlormethan
   (EØS-relevant tekst)
   EUROPA-PARLAMENTET OG RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Fællesskab, særlig artikel 95,
   under henvisning til forslag fra Kommissionen,
   under henvisning til udtalelse fra Det Europæiske Økonomiske og Sociale Udvalg (1),
   efter proceduren i traktatens artikel 251 (2), og
   ud fra følgende betragtninger:
   
               (1)
            
            
               De risici, som dichlormethan (DCM) i malingfjerner udgør for menneskers sundhed, er blevet vurderet i adskillige undersøgelser (3), hvori det konkluderes, at der er behov for risikobegrænsende foranstaltninger i hele Fællesskabet for at mindske denne sundhedsrisiko i forbindelse med industriel, erhvervsmæssig og forbrugermæssig anvendelse af DCM. Resultaterne af disse undersøgelser er blevet evalueret af Kommissionens Videnskabelige Komité for Toksicitet, Økotoksicitet og Miljø (CSTEE — senere omdøbt til Den Videnskabelige Komité for Sundheds- og Miljørisici (VKSM)), som har bekræftet, at eksponering for DCM fra malingfjernere udgør en risiko for menneskers sundhed.
            
         
               (2)
            
            
               For at sikre et højt niveau af sundhedsbeskyttelse for alle anvendelseskategorier (industriel anvendelse, erhvervsmæssig anvendelse og offentlighedens anvendelse) bør der indføres begrænsninger for, hvorledes DCM-holdige malingfjernere markedsføres og anvendes.
            
         
               (3)
            
            
               DCM-holdige malingfjernere anvendes af offentligheden i hjemmet til at fjerne maling, fernis og lak både indendørs og udendørs. Det er ikke muligt gennem uddannelse eller overvågning at skabe vished for, at offentlighedens anvendelse af DCM er sikker. Derfor er den eneste effektive foranstaltning til at eliminere risikoen hidrørende fra DCM-holdige malingfjernere for offentligheden et forbud mod markedsføring, levering og brug af sådanne malingfjernere i forhold til offentligheden.
            
         
               (4)
            
            
               For at sikre proportionalitet i udfasningen i hele leverandørkæden af DCM-holdige malingfjernere bør der fastsættes forskellige datoer for, hvornår det forbydes at markedsføre sådanne produkter for første gang, og for den sidste levering til offentligheden eller erhvervsmæssige brugere.
            
         
               (5)
            
            
               Eftersom offentligheden på trods af forbuddet kan få adgang til DCM-holdige malingfjernere gennem leverandørkæden for industrielle og erhvervsmæssige brugere, bør produktet forsynes med en advarsel.
            
         
               (6)
            
            
               De ulykker med dødelig udgang ved industriel og erhvervsmæssig anvendelse, der er registreret i Europa i de seneste 18 år, tilskrives hovedsageligt utilstrækkelig udluftning, uhensigtsmæssige personlige værnemidler, anvendelse af uegnede beholdere og overeksponering for DCM. Derfor bør der indføres begrænsninger for at kontrollere og mindske risikoen ved industriel og erhvervsmæssig anvendelse.
            
         
               (7)
            
            
               Erhvervsmæssige brugere er generelt omfattet af lovgivningen om beskyttelse af arbejdstagere. Imidlertid udføres mange erhvervsmæssige aktiviteter ofte på kundernes område, hvor der i mange tilfælde ikke forefindes hensigtsmæssige foranstaltninger til at styre, kontrollere og mindske sundhedsrisikoen. Desuden er selvstændige ikke omfattet af Fællesskabets lovgivning om beskyttelse af arbejdstagere og vil have brug for tilstrækkelig efteruddannelse, før de fjerner maling ved brug af DCM-holdige malingfjernere.
            
         
               (8)
            
            
               Der bør derfor indføres forbud mod at markedsføre DCM-holdige malingfjernere og mod erhvervsmæssige brugeres anvendelse heraf for at beskytte deres helbred og mindske antallet af ulykker med og uden dødelig udgang. Imidlertid bør medlemsstaterne, når erstatning af DCM skønnes at være særligt vanskelig eller uhensigtsmæssig, kunne give godkendte erhvervsmæssige brugere mulighed for fortsat at anvende DCM. Medlemsstaterne bør være ansvarlige for at udstede og overvåge sådanne undtagelser, som bør være betinget af en obligatorisk uddannelse med en række specifikke krav. Imidlertid bør arbejdsgivere og selvstændige så vidt muligt undgå at bruge DCM ved at erstatte det med en kemisk agens eller proces, som under de pågældende anvendelsesbetingelser ikke er farlig eller er mindre farlig for arbejdstagernes sundhed og sikkerhed.
            
         
               (9)
            
            
               Antallet af ulykker med og uden dødelig udgang, som er registreret i forbindelse med industrielle aktiviteter, indikerer en utilstrækkelig overholdelse af arbejdsmiljølovgivningen for arbejdstagere, der bruger DCM. Eksponering for DCM er fortsat høj, og der bør indføres yderligere risikobegrænsende foranstaltninger for arbejdstagere i industrianlæg. Der bør vedtages forebyggende foranstaltninger for at minimere eksponeringen og, når det er teknisk muligt, sikre overholdelse af relevante grænseværdier for erhvervsmæssig eksponering, som f.eks. effektiv udluftning på arbejdspladsen, foranstaltninger til minimering af fordampningen af DCM fra beholdere til malingfjerner, sikker håndtering af DCM i beholdere til malingfjerner, hensigtsmæssige personlige værnemidler og tilstrækkelig information og uddannelse.
            
         
               (10)
            
            
               De personlige værnemidler bør opfylde kravene i Rådets direktiv 89/686/EØF af 21. december 1989 om indbyrdes tilnærmelse af medlemsstaternes lovgivninger om personlige værnemidler (4).
            
         
               (11)
            
            
               Rådets direktiv 76/769/EØF af 27. juli 1976 om indbyrdes tilnærmelse af medlemsstaternes administrativt eller ved lov fastsatte bestemmelser om begrænsning af markedsføring og anvendelse af visse farlige stoffer og præparater (5) bør derfor ændres i overensstemmelse hermed.
            
         
               (12)
            
            
               Denne beslutning berører ikke Fællesskabets minimumsforskrifter for beskyttelse af arbejdstagere, herunder Rådets direktiv 89/391/EØF af 12. juni 1989 om iværksættelse af foranstaltninger til forbedring af arbejdstagernes sikkerhed og sundhed under arbejdet (6) og særdirektiver baseret herpå, særlig Europa-Parlamentets og Rådets direktiv 2004/37/EF af 29. april 2004 om beskyttelse af arbejdstagerne mod risici for under arbejdet at være udsat for kræftfremkaldende stoffer eller mutagener (sjette særdirektiv i henhold til artikel 16, stk. l, i Rådets direktiv 89/391/EØF) (kodificeret udgave) (7) og Rådets direktiv 98/24/EF af 7. april 1998 om beskyttelse af arbejdstagernes sikkerhed og sundhed under arbejdet mod risici i forbindelse med kemiske agenser (fjortende særdirektiv i henhold til direktiv 89/391/EØF, artikel 16, stk. 1) (8) —
            
         VEDTAGET FØLGENDE BESLUTNING:
   Artikel 1
   Bilag I til direktiv 76/769/EØF ændres i overensstemmelse med bilaget til nærværende beslutning.
   Artikel 2
   Denne beslutning træder i kraft på tredjedagen efter offentliggørelsen i Den Europæiske Unions Tidende.
   Artikel 3
   Denne beslutning er rettet til medlemsstaterne.
   
      Udfærdiget i Strasbourg, den 6. maj 2009.
      
         
            På Europa-Parlamentets vegne
         
         H.-G. PÖTTERING
         
         
            Formand
         
      
      
         
            På Rådets vegne
         
         J. KOHOUT
         
         
            Formand
         
      
   
   
      (1)  EUT C 77 af 31.3.2009, s. 29.
   
      (2)  Europa-Parlamentets udtalelse af 14.1.2009 (endnu ikke offentliggjort i EUT) og Rådets afgørelse af 23.4.2009.
   
      (3)  Methylenechloride: Advantages and drawbacks of possible market restrictions in the EU, TNO-STB-undersøgelse afsluttet i november 1999. http://ec.europa.eu/enterprise/chemicals/studies_en.htm; Effectiveness of vapour retardants in reducing risks to human health from paint strippers containing dichloromethane, ETVAREAD-ekspertgruppen: endelig rapport offentliggjort i april 2004. http://ec.europa.eu/enterprise/chemicals/studies_en.htm; Konsekvensanalyse af potentielle begrænsninger på markedsføring og anvendelse af dichlormethan i malingfjerner. RPA-undersøgelse afsluttet i april 2007. http://ec.europa.eu/enterprise/chemicals/studies_en.htm
   
      (4)  EFT L 399 af 30.12.1989, s. 18.
   
      (5)  EFT L 262 af 27.9.1976, s. 201.
   
      (6)  EFT L 183 af 29.6.1989, s. 1.
   
      (7)  EUT L 158 af 30.4.2004, s. 50. Berigtiget i EUT L 229 af 29.6.2004, s. 23.
   
      (8)  EFT L 131 af 5.5.1998, s. 11.
   
      BILAG
      Følgende punkt indsættes i bilag I til direktiv 76/769/EØF:
      
         
                     »58.
                     Dichlormethan
                     CAS nr. 75-09-2
                     EF-nr. 200-838-9
                  
                  
                     
                                 1.
                              
                              
                                 Malingfjernere, der indeholder dichlormethan i koncentrationer på 0,1 vægtprocent eller derover, må ikke
                                 
                                             a)
                                          
                                          
                                             markedsføres for første gang med henblik på levering til offentligheden eller erhvervsmæssige brugere efter den 6. december 2010
                                          
                                       
                                             b)
                                          
                                          
                                             markedsføres med henblik på levering til offentligheden eller erhvervsmæssige brugere efter den 6. december 2011
                                          
                                       
                                             c)
                                          
                                          
                                             anvendes af erhvervsmæssige brugere efter den 6. juni 2012.
                                          
                                       I dette punkt forstås ved
                                 i)   »erhvervsmæssige brugere«: alle fysiske eller juridiske personer, herunder arbejdstagere og selvstændige, der som led i deres erhvervsaktivitet anvender malingfjernere uden for industrianlæg
                                 ii)   »industrianlæg«: et anlæg, der anvendes til fjernelse af maling.
                              
                           
                                 2.
                              
                              
                                 Som en undtagelse fra afsnit 1, kan medlemsstaterne på deres område og til visse aktiviteter tillade anvendelse af malingfjernere, som indeholder dichlormethan, såfremt arbejdet udføres af specialuddannede erhvervsmæssige brugere, og de kan tillade markedsføring af sådanne malingfjernere med henblik på levering til sådanne erhvervsmæssige brugere.
                                 Medlemsstater, der gør brug af denne undtagelse, fastsætter hensigtsmæssige bestemmelser til beskyttelse af sundheden og sikkerheden for erhvervsmæssige brugere, som anvender malingfjernere, der indeholder dichlormethan, og giver Kommissionen meddelelse herom.
                                 Disse bestemmelser skal indeholde krav om, at erhvervsmæssige brugere skal være i besiddelse af et certifikat, som er godkendt i den medlemsstat, i hvilken de udøver erhvervsaktivitet, eller forelægge anden dokumentation i dette øjemed eller på anden vis være godkendt af denne medlemsstat som bevis på, at de er korrekt uddannede og kvalificerede til på sikker vis at anvende malingfjernere, der indeholder dichlormethan.
                                 Kommissionen udarbejder en liste over medlemsstater, der har gjort brug af denne undtagelse, og gør den offentligt tilgængelig på internettet.
                              
                           
                                 3.
                              
                              
                                 Erhvervsmæssige brugere, der er omfattet af den i afsnit 2 nævnte undtagelse, udøver kun erhvervsaktivitet i medlemsstater, der har gjort brug af denne undtagelse.
                                 Den i afsnit 2 nævnte uddannelse skal mindst omfatte:
                                 
                                             a)
                                          
                                          
                                             viden om, evaluering og håndtering af sundhedsrisici, herunder information om eksisterende alternativer eller processer, som under de pågældende anvendelsesbetingelser er mindre farlige for arbejdstagernes sundhed og sikkerhed
                                          
                                       
                                             b)
                                          
                                          
                                             anvendelse af tilstrækkelig udluftning
                                          
                                       
                                             c)
                                          
                                          
                                             anvendelse af tilstrækkelige personlige værnemidler, der opfylder kravene i direktiv 89/686/EØF.
                                          
                                       Arbejdsgivere og selvstændige erstatter så vidt muligt dichlormethan med en kemisk agens eller proces, som under de pågældende anvendelsesbetingelser ikke er farlig eller er mindre farlig for arbejdstagernes sundhed og sikkerhed.
                                 Den erhvervsmæssige bruger anvender i praksis alle relevante sikkerhedsforanstaltninger, herunder brug af personlige værnemidler.
                              
                           
                                 4.
                              
                              
                                 Uden at det berører anden fællesskabslovgivning vedrørende beskyttelse af arbejdstagere, må malingfjernere, der indeholder dichlormethan i koncentrationer på 0,1 vægtprocent eller derover, kun anvendes i industrianlæg, hvis mindst følgende betingelser er opfyldt:
                                 
                                             a)
                                          
                                          
                                             effektiv udluftning i alle forarbejdningsområder, navnlig ved vådbehandling og tørring af genstande, der er behandlet med malingfjerner: lokal udsugning ved beholdere med malingfjerner suppleret med mekanisk ventilation i disse områder for at minimere eksponeringen og, når det er teknisk muligt, sikre overholdelse af de relevante grænseværdier for erhvervsmæssig eksponering
                                          
                                       
                                             b)
                                          
                                          
                                             foranstaltninger for at minimere fordampningen fra beholdere med malingfjerner, herunder: låg til tildækning af beholdere til malingfjernere, undtagen ved påfyldning og tømning, hensigtsmæssige fremgangsmåder ved påfyldning og tømning af beholdere til malingfjernere samt vask af beholdere med vand eller saltlage for at fjerne overskydende opløsningsmidler efter tømning
                                          
                                       
                                             c)
                                          
                                          
                                             foranstaltninger til sikker håndtering af dichlormethan i beholdere til malingfjerner, herunder: pumper og rør til overførsel af malingfjerner til og fra beholdere og hensigtsmæssige fremgangsmåder for sikker rengøring af beholdere og fjernelse af slam
                                          
                                       
                                             d)
                                          
                                          
                                             personlige værnemidler, der opfylder kravene i direktiv 89/686/EØF, herunder hensigtsmæssige beskyttelseshandsker, sikkerhedsbriller og beskyttelsesdragt samt passende åndedrætsværn, når det ikke er muligt på anden vis at sikre, at grænseværdierne for erhvervsmæssig eksponering overholdes
                                          
                                       
                                             e)
                                          
                                          
                                             tilstrækkelig information, instruktion og uddannelse til brugerne i brug af sådant udstyr.
                                          
                                       
                           
                                 5.
                              
                              
                                 Uden at dette berører andre fællesskabsbestemmelser vedrørende klassificering, mærkning og emballering af stoffer og blandinger, skal malingfjernere, der indeholder dichlormethan i koncentrationer på 0,1 vægtprocent eller derover, fra den 6. december 2011 forsynes med følgende synlige, læselige og ikke-sletbare tekst:
                                 »Må kun anvendes til industriel brug og af erhvervsmæssige brugere, der er godkendt i visse EU-medlemsstater — undersøg, hvor anvendelse er tilladt.««